Ներդրման համար նախատեսված 872 մլն դոլարի կեսը ծրագրվում է ներգրավել միջազգային ֆինանսական հաստատություններից։ Այդ առումով, ինչպես նշել է ՀԷՑ տնօրենների խոհրդի նախագահը, ընկերությունը 2016 թվականից ներդրումային նախագծի իրականացման համար բանակցություններ է վարել Ասիական զարգացման բանկի հետ, արդեն համաձայնագիր է ստորագրվել 160 մլն դոլար ներգրավելու մասին։ Ստորագրվել է նաեւ հուշագիր Եվրոպական զարգացման բանկի հետ՝ 100 մլն դոլարի չափով, զուգահեռ բանակցություններ են տարվում միջազգային այլ կառույցների հետ՝ ներդրումներ ներգրավելու ուղղությամբ։